open-index/open-wikipedia-markdown huggingface dataset:
Richter

**Richter** on sukunimi, joka tarkoittaa saksaksi tuomaria. Se voi viitata seuraaviin henkilöihin ja asioihin:

## Sukunimi
*Paul Andrew ”Andy” Richter (s. 1966), yhdysvaltalainen näyttelijä, koomikko ja käsikirjoittaja, *Late Night with Conan O'Brien* -ohjelman apulaisjuontaja
*Annegret Richter (s. 1950), Länsi-Saksaa edustanut yleisurheilija
*Burton Richter (1931–2018), yhdysvaltalainen fyysikko, Nobelin fysiikanpalkinnon saaja
*Carl Fredrik Richter (1782–1858), Turun hovioikeuden presidentti
*Charles Richter (1900–1985), yhdysvaltalainen seismologi
*Conrad Richter (1890–1968), yhdysvaltalainen kirjailija
*David Richter (1661–1735), ruotsalainen muotokuvamaalari
*David Richter (nuorempi) (1664–1741), ruotsalainen miniatyyrimaalari
*Deborah Richter (s. 1957), yhdysvaltalainen näyttelijä 
*Edvard Richter (1880–1956), suomalainen taidehistorioitsija
*Eugen Richter (1838–1906), saksalainen poliitikko
*Frank Richter (1952–2025), saksalainen jalkapalloilija
*Frans Evert Richter (1861–1909), suomalainen pappi ja maanviljelijä
*Franz Xaver Richter (1709–1789), Mannheimin vaaliruhtinas Karl Theodorin palveluksessa toiminut säveltäjä
*Georg Richter (1915–1972), norjalainen näyttelijä
*Gerhard Richter (s. 1932), saksalainen taiteilija
*Gustav Richter (1823–1884), saksalainen taidemaalari
*Halina Górecka o.s. Richter (s. 1938), puolalainen pikajuoksija ja olympiavoittaja
*Hans Richter (1843–1916), itävaltalainen kapellimestari
*Hans Werner Richter (1908–1993), saksalainen kirjailija
*Henjo Richter (s. 1963), Gamma Rayn kitaristi 
*Henriette Richter-Röhl (s. 1982), saksalainen näyttelijä
*Ilona Richter (s. 1953), saksalainen (itäsaksalainen) soutaja, olympiavoittaja ja maailmanmestari
*Jason James Richter (s. 1980), yhdysvaltalainen näyttelijä 
*Jean Paul oik. *Johann Richter* (1763−1825), saksalainen kirjailija
*Julia Richter (s. 1988), saksalainen soutaja
*Karl Richter (1926–1981), saksalainen kapellimestari, urkuri ja cembalisti
*Kristina Richter (s. 1946), itäsaksalainen käsipalloilija ja olympiamitalisti
*Kristina Mundt-Richter (s. 1966), saksalainen kilpasoutaja
*Laila Rihte, ent. *Richter* (1912–1985), suomalainen elokuvanäyttelijä 
*Ludwig Richter (1803–1884), saksalainen taidemaalari ja taidegraafikko
*Marco Richter (s. 1997), saksalainen jalkapalloilija 
*Martin Richter (s. 1977), tšekkiläinen jääkiekkopuolustaja
*Max Richter (s. 1966), brittiläinen säveltäjä
*Max Erwin von Scheubner-Richter (1884−1923), baltiansaksalainen kansallissosialisti
*Michael Thomas ”Mike” Richter (s. 1966), yhdysvaltalainen jääkiekkomaalivahti
*Ole Richter (1829–1888), norjalainen poliitikko
*Pavel Richter (s. 1954), tšekkiläinen jääkiekkoilija 
*Simona Richter (s. 1972), romanialainen judoka, judovalmentaja ja olympiamitalisti
*Stefan Richter (s. 1972), suomalainen kokki
*Svjatoslav Richter (1915–1997), venäläinen pianisti
*Ton Richter (1919–2009), alankomaalainen maahockeypelaaja
*Ulrike Richter (s. 1949), saksalainen (itäsaksalainen) uinnin olympiavoittaja

## Muita
*3388 Richter, päävyöhykkeen asteroidi
*Richterin asteikko, maanjäristysasteikko
*Richter–Veresov-hyökkäys, shakkiavaus
*Richterin talo, Turussa sijainnut rakennus
Geologinen ajanlasku

**Geologinen ajanlasku** on geologiassa ja paleontologiassa käytetty stratigrafiaan perustuva mittausmenetelmä, joka jakaa maapallon historian kansainvälisesti sovittuihin ajanjaksoihin. Ajanjaksoilla voi olla päällekkäisiä historiallisia ei-kansainvälisiä nimityksiä. Kansainvälinen International Commission on Stratigraphy -järjestö (ICS) on perustettu muun muassa standardisoimaan ajanjaksojen nimityksiä ja ajoituksia.

Geologisen kalenterin ajanjaksojen pituus vaihtelee miljoonista vuosista miljardeihin vuosiin. Ajanjaksot luokitellaan aioneihin, maailmankausiin, kausiin ja epookkeihin. Myös epookit voidaan jakaa edelleen lyhyempiin ajanjaksoihin vaiheisiin. Geologiset aikakaudet perustuvat sedimenttikivikerrostumien tutkimukseen, muun muassa muinaisten merien pohjaan kerrostuneiden kuolleiden eliöiden fossiilien analysointiin. Ajanjaksoja erottaa esimerkiksi selvä muutos tietyn lajin osuudesta verrattuna kaikkiin lajeihin joukkosukupuuton vuoksi, kuten liitukauden/paleogeenin raja. Ajanjaksot esitetään yleensä alaspäin vanhenevassa järjestyksessä, joka symboloi karkeasti sedimenttikivikerrostumia. Täydellistä kaikki ajanjaksot kattavaa sedimenttikivikerrostumaa ei ole olemassa, joten tutkimustietoa on hankittu ympäri maapalloa sijaitsevista osakerrostumista. 

*Eoni, puolesta miljardista kahteen miljardia vuotta ja käsittää koko maapallon historian
*maailmankausi, yleensä satoja miljoonia vuosia
*kausi, yleensä alle sata miljoonaa vuotta
*epookki, yleensä kymmeniä miljoonia vuosia
*vaihe, yleensä miljoonia vuosia

Geologiset ajanjaksot keksi Alcide d'Orbigny.

## Geologinen aikataulukko

Geologisen ajanlaskun kausia ja alkamisaikoja Kansainvälisen stratigrafian komitean (International Commission on Stratigraphy, ICS) kronostratigrafisen taulun suomennoksen mukaan (2024).

## Maan historia 24 tunnissa
Seuraava taulukko havainnollistaa geologisen ajanlaskun mittasuhteita. Maan historia aloitetaan 4&nbsp;570 miljoonaa vuotta sitten jolloin Maa-planeetta muotoutuu osana Aurinkokuntaa. Kaikkeus syntyi alkuräjähdysteorian mukaan noin 13,7 miljardia vuotta sitten, eli ”noin 2 vuorokautta” ennen Maan syntymistä. Yksi sekunti vastaa 52&nbsp;893,5&nbsp;vuotta.

## Katso myös

* Mannerliikunnot
* Paleomagnetismi
* Paleoklimatologia
* Jääkausiajat
* Vuorijonopoimutus
* Kuun geologinen ajanlasku
* Evoluutio
* Elämä
* Eliö
* Antroposeeni
* Joukkosukupuutto

## Lähteet

* Tertiääri- ja kvartäärikaudet  Luonnontieteellinen keskusmuseo
* Geologia ja aikawww.kiviopas.fi 
* MaailmankaudetOpetushallitus - Etälukio 
* International Stratigraphic Chart International Commission on Stratigraphy 
*Kansainvälinen stratigrafinen taulu, Kansainvälinen stratigrafian komitea 

### Viitteet

## Aiheesta muualla

* Palaeos timescale www.palaeos.com
* Geologia ja aika Geologia.fi
* Geologiset kaudet Jukka Korpela
Marginalismi

**Marginalismi** tai **marginaalinen arvoteoria** on taloustieteellinen teoria, jonka mukaan asioiden arvo määräytyy kuluttajan rajahyödyn perusteella. Sen perusidean mukaan tärkein päätös tehdään viimeisen kulutetun tai tuotetun hyödykkeen kohdalla.

Rajahyödyn muutos näkyy esimerkiksi siinä, että kuluttaja ei ole halukas ostamaan loputtoman paljon samaa hyödykettä. Hän vertaa taloudellisia voimavarojaan ja hyödykkeen rajahyötyä toisinsa. Jos hinta alenee, hänen suhtautumisensa kuitenkin muuttuu. Saman hyödykkeen tuottaja toimii käänteisesti: hän on sitä kiinnostuneempi tuotteen myymisestä mitä korkeammalle hinta nousee.

Teorian kehittivät vuoden 1870 aikoihin toisistaan riippumatta William Stanley Jevons Englannissa, Carl Menger Itävallassa ja Leon Walras Sveitsissä. Myöhemmin selvisi, että ajatuksen oli esittänyt preussilainen ekonomisti Hermann Heinrich Gossen jo vuonna 1854. Marginalismin kehitystä kutsutaan uusklassiseksi vallankumoukseksi. Aikaisemmin uskottiin tuoteen arvon määräytyvän valmistuskustannuksista, siihen käytettyjen raaka-aineiden ja sen tuottamiseen tehdyn työn mukaan.
## Lähteet
*
Epätäydellinen kilpailu

**Epätäydellinen kilpailu** tarkoittaa taloustieteissä tilannetta joillain markkinoilla, jolloin kaikki täydellisen kilpailun oletukset eivät täyty.

Epätäydellistä kilpailua esiintyy tyypillisesti markkinoilla joiden rakenne on:
*Monopoli, vain yksi myyjä
*Oligopoli, harvoja myyjiä
*Monopolistinen kilpailu, useita myyjiä mutta hyvin erilaisia tuotteita
*Monopsoni, vain yksi ostaja
*Oligopsoni, vain harvoja ostajia
*Kartelli, myyjien yhteenliittymä

Markkinoille saattaa syntyä myös epätäydellinen kilpailutilanne, mikäli ostajilla tai myyjillä ei ole tarpeeksi informaatiota vaihdettavista hyödykkeistä.

Epätäydellistä kilpailua voi esiintyä myös markkinoiden hitauden takia. Esimerkiksi 1990-luvulla työmarkkinoilla oli pula tietokoneohjelmoijista, mutta sellaiseksi kouluttautuminen kestää useita vuosia. Liiketaloustieteen mukaan yritysten kannattaa toimia siten, että kilpailu markkinoilla muuttuu epätäydellisemmäksi.

## Katso myös
*Herfindahlin indeksi
*Kilpailuoikeus
*Kilpailupolitiikka
*Markkinahäiriö
*Määräävä markkina-asema
*Saalistushinnoittelu
*Tarjouskartelli
*Toimialan taloustiede
*Tuotesidonta

## Lähteet
*
### Viitteet
Singulariteetti

**Singulariteetti** on astrofysiikassa aika-avaruuden vääristymä, jossa jokin suure on äärettömän suuri, joten se ei käyttäydy tunnettujen fysiikan lakien mukaan. Nykyisen fysiikan termein singulariteettia ei voida kuvailla, koska ei tunneta luonnonlakeja, jotka pätevät kun fyysisten suureiden arvot ovat äärettömän suuria. Koska luonnossa ei pitäisi esiintyä mitään ääretöntä, singulariteetit ovat käytännössä pikemminkin teoreettisia konstruktioita kuin todellisia luonnonilmiöitä. Esimerkiksi mustan aukon keskuksen ajatellaan olevan singulariteetti, jossa rajallinen massa on tiivistynyt äärettömän pieneksi pisteeksi, jolloin myös sen tiheys on ääretön. Tätä pistettä ympäröi tapahtumahorisontti, jonka sisällä pakonopeus mustasta aukosta ylittää valonnopeuden, eikä edes säteily pääse enää pakenemaan sen ulkopuolelle. Myös maailmankaikkeus saattoi olla alkuräjähdyksen hetkellä singulariteetti.

Singulariteettien olemassaolosta ei ole mitään varmaa todistetta, ja koska nykykäsityksen mukaan äärettömyyttä ei pitäisi esiintyä luonnossa, singulariteetti saattaa olla enemmän klassisen suhteellisuusteorian puutteellisuuden seuraus kuin todellinen luonnonilmiö. Klassiset teoriat eivät edes päde, kun on kyse singulariteetteihin liittyvistä ilmiöistä. Kvanttimekaniikan sisältävä yhä kehitteillä oleva yhtenäisteoria saattaa ratkaista singulariteettien ongelman.

## Katso myös
* Alaston singulariteetti
* Teknologinen singulariteetti

## Aiheesta muualla
*
Olavi Sylikuningas

**Olavi Sylikuningas** oli Eerik Voittoisan poika ja Ruotsin kuningas noin vuodesta 995 vuoteen 1022. Hän oli Ruotsin ensimmäinen kristitty kuningas. Olavi oli myös ensimmäinen, jonka varmuudella tiedetään olleen kuningas sekä Sveanmaalla että Götanmaalla. Nykyisen käsityksen mukaan Olavin vankinta tukialuetta olisi ollut Götanmaa. On tosin epäselvää, mitä "kuningas" vielä tässä historian vaiheessa tarkoittaa. Mistään kovin yhtenäisestä Ruotsin kuningaskunnasta ei voi vielä puhua Olavi Sylikuninkaan aikana eikä pitkään aikaan sen jälkeenkään.

Hän oli myös ensimmäinen kuningas, joka antoi lyödä omia rahoja Sigtunassa. Adam Bremeniläisen mukaan Olavi meni naimisiin slaavilaisen ruhtinaan tyttären Estridin kanssa. Oman tyttärensä Ingegerdin Olavi antoi vaimoksi Kiovan suuriruhtinaalle Jaroslaville. Snorre Sturlassonin mukaan Olavi ja Tanskan Sven Kaksiparta liittoutuivat Norjan kuningasta Olav Tryggvasonia vastaan. Tarunomaisessa Svolderin meritaistelussa vuonna 1000 Olavi ja Sven löivät norjalaiset.

Lisänimi "Sylikuningas" lienee väärä suomennos. Skötkonung-nimen alkuperäiseksi merkitykseksi on tulkittu *skattkonung*, mikä tarkoittaisi raha- tai verokuningasta. Nimi voisi viitata Olavin lyöttämiin hopearahoihin tai siihen, että hän olisi maksanut veroa Tanskan Sven Kaksiparralle ja Knuut Suurelle.

## Lähteet

## Aiheesta muualla
Eerik Voittoisa

**Eerik Voittoisa** (ruotsiksi **Erik Segersäll**); (n. 945 – n. 995) tuli kuninkaaksi Uplannin alueella 970-luvulla. 

Kronikoitsija Adam Bremeniläinen kertoo, että Eerik myös taisteli vallasta tanskalaisen Sven Haaraparran kanssa. Hän olisi myös ollut naimisissa Mieszko I:n ja Böömin prinsessa Dubrawkan tyttären Świętosława / Sigrid Ylpeän, (Wendenin Gunhild) (968/972 – n. 1016) kanssa, joka oli Puolan kuningas Bolesław I Urhean sisar. 

Islantilaisissa saagoissa kerrotaan Eerikin taistelleen veljenpoikaansa Styrbjörn Starkea vastaan suuressa taistelussa Fyrisjoen tasangolla Vanhan Uppsalan liepeillä (slaget vid Fyrisvallarna).

## Lähteet

## Aiheesta muualla
DreamWorks Pictures

**DreamWorks Pictures** (tunnetaan myös nimillä **DreamWorks SKG**, **DreamWorks Studios** tai yksinkertaisesti **DreamWorks**) on yhdysvaltalainen elokuvastudio, joka kehittää, tuottaa ja levittää elokuvia, musiikkia ja televisio-ohjelmia. Yhtiön perustivat Steven Spielberg, Jeffrey Katzenberg ja David Geffen lokakuussa 1994.

Vuoden 2016 lokakuusta lähtien DreamWorksin elokuvia on markkinoinut ja levittänyt Universal Pictures, jonka tytäryhtiö DreamWorks Animation on ollut elokuusta 2016 asti.

## Historia
Yhtiön perustivat Steven Spielberg (elokuvaohjaaja), Jeffrey Katzenberg (aikaisempi Disneyn animaatio-osaston johtaja) ja David Geffen (Geffen Recordsin perustaja) lokakuussa 1994. Heidän nimistä syntyi kirjainyhdistelmä SKG yrityksen nimen perään (*DreamWorks SKG*).

Vuonna 1995 perustettiin videopeleihin keskittynyt tytäryhtiö DreamWorks Interactive. Electronic Arts osti DreamWorks Interactiven vuonna 2000. Yhdistymisessä syntynyt osasto on nimeltään Danger Close Games.

Musiikkiin keskittynyt tytäryhtiö DreamWorks Records perustettiin vuonna 1996. Alle odotusten toiminut levy-yhtö myytiin vuonna 2003 Universal Music Groupille, jolloin sen nimeksi vaihtui DreamWorks Nashville. Lopulta Universal Music Group lopetti sen toiminnan kokonaan vuonna 2005.

Joulukuussa 2005 DreamWorks myytiin Paramount Picturesin omistavalle Viacomille 1,6 miljardilla dollarilla.

DreamWorks halusi lopettaa yhteistyön Paramountin kanssa solmimalla 1,5 miljardin dollarin arvoisen jakelusopimuksen intialaisen Reliance Anil Dhirubhai Ambani Groupin kanssa vuonna 2008. Seuraavana vuonna DreamWorks solmi jakelusopimuksen The Walt Disney Studiosin kautta, minkä seurauksena studion elokuvat julkaistiin Touchstone Picturesin kautta; tämä kesti vuoteen 2016 asti.

Vuodesta 2016 lähtien Amblin Partners on toiminut jakelusopimuksen isäntänä, ja sen myötä DreamWorksin elokuvat julkaistaan Universal Picturesin kautta.

## Tekniikka

DreamWorks käyttää elokuvien teossa MoonRay-renderöintiohjelmistoa, joka on käytössä elokuvissa kuten *[[Hurja jengi]]* ja *[[Puss in Boots: The Last Wish]]*.

## DreamWorksin tuotanto
### Elokuvat ja tv-sarjat

DreamWorks Television oli televisiosarjoihin keskittynyt osasto, joka toimi vuosien 1996–2013 välillä. Vuonna 2013 se yhdistettiin osaksi Amblin Partnersin osastoa nimeltä Amblin Television. 

### Musiikki
Vuosina 1996–2004 toiminut DreamWorks Records oli DreamWorksin alainen levy-yhtiö. Heidän listoilla olivat aikanaan mm. Propellerheads, Smash Mouth, Elliott Smith, Rufus Wainwright ja AFI.

### Videopelit
Videopeleihin keskitynyt DreamWorks Interactive (DWI) aloitti toimintansa vuonna 1995. Yksi suurimmista onnistumisista oli vuonna 1999 julkaistu PlayStation-peli ''Medal of Honor''. Heti seuraavana vuonna EA osti DWI:n.

### Animaatiot
Vuonna 1994 syntyi animaatioelokuviin keskittynyt DreamWorks Animation. Yhtiö oli DreamWorks Picturesin omistuksessa vuoteen 2004 saakka, jolloin siitä tuli erillinen osakeyhtiö.

## Lähteet

## Aiheesta muualla

* DreamWorks Studiosin virallinen sivusto
*
Serbia ja Montenegro

**Serbia ja Montenegro** () oli valtio Balkanilla 1992–2006. Vuosina 1992–2003 se oli vielä liittotasavalta nimeltään **Jugoslavian liittotasavalta** (), joka muodostui Jugoslavian hajotessa ja jota nimitettiin ”Tynkä-Jugoslaviaksi”. Se muutettiin Serbian ja Montenegron valtioliitoksi vuonna 2003. Valtioliitto hajosi kesäkuussa 2006 Montenegron julistauduttua itsenäiseksi, ja Serbiasta tuli sen juridinen seuraaja.

## Historia

Jugoslavian sosialistisen liittotasavallan hajotessa sen osaksi jääneet Montenegro ja Serbia muodostivat uuden, järjestyksessään kolmannen Jugoslavian eli *Jugoslavian liittotasavallan* huhtikuussa 1992. Se oli Yhdistyneiden kansakuntien (YK) mukaan vain yksi Jugoslavian viidestä seuraajasta eikä näin ollen voinut periä Jugoslavian paikkaa YK:ssa.

Entisen Jugoslavian omaisuuden ja velkojen jaon estivät Jugoslavian hajoamissodat, joiden vuoksi Jugoslavian liittotasavalta oli kauppa- ja merisaarrossa vuoteen 1995. Tällöin neuvoteltiin Kroatian sekä Bosnia ja Hertsegovinan sisällissodat päättänyt Daytonin rauhansopimus Jugoslavian, Kroatian ja Bosnia-Hertsegovinan kesken.

Paljolti Serbian johtamassa Jugoslaviassa hallitsi Serbian presidentti Slobodan Milošević vuoteen 1997, jonka jälkeen hän toimi valtaoikeuksiltaan vahvistettuna koko Jugoslavian presidenttinä. Milošević syrjäytettiin opposition mielenosoituksissa syksyllä 2000. Hänet pidätettiin ja luovutettiin Jugoslavia-tuomioistuimelle vuonna 2001.

Jugoslavia hyväksyttiin YK:n jäseneksi vuonna 2000. Vuonna 2003 Jugoslavian parlamentti hyväksyi valtioliiton nimeltään Serbia ja Montenegro. Liitosta tehtiin löyhä koskien vain joitain aloja, kuten puolustus. Jäseninä olleilla kahdella tasavallalla oli oma talouspolitiikkansa ja valuuttansa, eikä niillä ollut yhteistä pääkaupunkia, vaan valtion instituutioista korkein oikeus toimi Montenegron Podgoricassa. Tasavaltojen tuli pysytellä liitossa vähintään kolme vuotta. Sen jälkeen toinen voisi halutessaan erota, mutta menettäisi tällöin oikeuden Serbia-Montenegron kansainväliseen asemaan, joka periytyisi kokonaisuudessaan toiselle osapuolelle.

Vuonna 2006 Montenegrossa järjestettiin kansanäänestys, jossa 55,4&nbsp;% äänestäneistä (äänestysprosentti 86,3) kannatti Montenegron itsenäistymistä. Itsenäistymiseen vaadittu osuus äänistä oli 55&nbsp;%, ja täten Montenegro itsenäistyi. Serbia ja Montenegro lakkasi olemasta Serbian julistauduttua valtioliiton juridiseksi seuraajaksi ja itsenäiseksi toimijaksi kesäkuussa 2006.

## Kuvia

Image:Scg01.png
Image:Scg02.png


## Lähteet

## Aiheesta muualla
Humen giljotiini

**Humen giljotiinin** eli **Humen lain** mukaan tosiasioista ei voi johtaa moraalisia sääntöjä. Näin Humen giljotiini siis leikkaa moraalin irti luonnollisista totuuksista. Periaatteen loi filosofi David Hume teoksessaan *[[A Treatise of Human Nature]]* (1739). Sääntö kuuluu lyhyesti  ”there is no ought from is”. Hume selittää teoksessaan periaatteen seuraavasti:*En voi pidättäytyä lisäämästä näihin päätelmiin havaintoa, jolla voidaan, ehkäpä, nähdä jonkinlaista merkitystä. Jokaisessa kohtaamassani moraalijärjestelmässä olen aina huomannut, että kirjoittaja etenee jonkin aikaa tavalliseen päättelytapaan, ja osoittaa Jumalan olemassaolon tai tekee huomioita ihmiselämästä; sitten täysin yhtäkkiä huomaan hämmästyksekseni, että tavallisten väitteiden 'on' ja 'ei ole' sijaan en kohtaa yhtäkään väittämää, johon ei liity 'pitäisi' tai 'ei pitäisi'. Muutos on huomaamaton, mutta kuitenkin merkittävä. Sillä tämä 'pitäisi' tai 'ei pitäisi' ilmaisee jonkin uuden suhteen tai väitteen, ja olisi välttämätöntä, että se tulisi havaita ja selittää, ja samaan aikaan tulisi perustella, mikä näyttää täysin käsittämättömältä, kuinka tämä uusi suhde voidaan johtaa muista, jotka ovat täysin erilaisia sen kanssa.  Mutta koska kirjoittajat eivät yleensä hyödynnä tätä varausta, aion suositella sitä lukijoille, ja uskon, että tämä pieni huomiointi muuttaisi kaikkia sivistymättömiä moraalijärjestelmiä ja näyttäisi meille, että paheen ja hyveen ero ei löydy ainoastaan asioiden suhteista, eivätkä ne ole järjellä pääteltävissä.*

## Katso myös
* Naturalistinen virhepäätelmä

## Lähteet

## Aiheesta muualla
* Tammisalo, Osmo: Humen giljotiini. Vapaa ajattelija 6/2001.
* Vainio, Janne: Seksi ja Humen giljotiini. Vapaa ajattelija 6/2003.
Moralistinen virhepäätelmä

**Moralistinen virhepäätelmä** on eräs argumentointivirhe. Se on naturalistisen virhepäätelmän vastakohta, jossa *pitäisi*-lauseista johdetaan *on*-lauseita. Se ei siis tiukan määritelmän mukaan ole metaetiikkaa, mutta koskee kuitenkin moraalisia teorioita.

Esimerkkejä moralistisesta virhepäätelmästä ovat muun muassa väitteet:
* ”Miesten ja naisten pitäisi olla tasa-arvoisia, joten he ovat kyvyiltään täysin samanlaisia”
* ”Lääkkeellä jota syön pitäisi olla parantavia vaikutuksia, joten se hoitaa sairauttani”
* ”Lihan syöminen haittaa eläimiä ja ympäristöä, joten kenelläkään ei ole tarvetta siihen”
* ”Sodankäynti tuottaa niin suurta haittaa elämälle, ettei se kuulu ihmisluontoon”

## Katso myös
* Humen giljotiini
* Lumelääke
Naturalistinen virhepäätelmä

**Naturalistinen virhepäätelmä** on useiden filosofien virheellisenä pitämä päättely, joka liittyy moraalisen hyvän luonteeseen. Brittiläinen filosofi G. E. Moore esittelee sen kirjassaan *[[Principia ethica]]*.

Moore väittää henkilön syyllistyvän naturalistiseen virhepäätelmään, jos hän yrittää palauttaa moraalisen "hyvän" johonkin luonnolliseen, maailmassa empiirisesti mitattavissa olevaan ominaisuuteen. 

Esimerkiksi hedonisti saattaa väittää moraalisen hyvän olevan mitattavissa ihmisissä esiintyvän mielihyvän tai onnellisuuden perusteella. Tällaiset hedonistit ovat laajentaneet näkökulmaansa hedonismin ydinteesistä, jonka mukaan mielihyvä tulee maksimoida. Mooren mukaan tämä on ankara virhe, ja moraalista hyvää tulee pitää sellaisena kuin se on, yksinkertaisena määrittelemättömänä epänaturalistisena arvona.

On huomattava, että Moore piti yhtä lailla virheenä hyvän palauttamista yliluonnollisiin tai metafyysisiin ominaisuuksiin (Jumalan lain tai kosmoksen järjestyksen mukaisuuteen tms.).

Mooren mukaan yritys määrittää moraalinen hyvä naturalistisen ominaisuuden avulla kaatuu aina **avoimen kysymyksen argumenttiin.** Ajatellaan esimerkiksi väitettä, että hyvää on se, mikä tuottaa mielihyvää (mielihyvän paikalle voidaan ajatella mikä tahansa muukin asia). Silloin voitaisiin päätellä seuraavasti: "P tuottaa mielihyvää – siis P on hyvä." Avoimeksi jää silti kysymys: "Onko hyvä, että P tuottaa mielihyvää?" Mooren mukaan tämä kysymys on aina mielekäs, eikä mikään hyvän analyysi siksi voi onnistua.

Hedonisti saattaisi vastata toteamalla vain moraalisen hyvän ja mielihyvän korreloivan täysin. Iso osa kritiikistä väittää myös Mooren yleisesti ottaen vain puhuvan analyysin paradoksista, eikä niinkään tietystä etiikan luonteeseen läheisesti liittyvästä ongelmasta.

Mooren näkökantaa kutsutaan eettiseksi epänaturalismiksi. Hän oli itse utilitaristi moraalin suhteen.

Moorea ei siis niinkään kiinnosta se, jos joku yrittää johtaa empiirisistä tosiasioista arvostelulauseita, vaan tämä on Humen giljotiinin käyttöalaan kuuluva asia. Moore puhuu pikemminkin moraalin semantiikasta, vaikka Humen giljotiinin vastainen päättely onkin aina myös naturalistinen virhepäätelmä.

Moraalifilosofi William Frankenan mielestä, jos Mooren vaatimuksessa pitäydyttäisiin tiukasti, mitään ei voitaisi määritellä. ”Kun eettisen arvostelman samastamista tosiasiaa koskevan arvostelman kanssa kutsutaan virhepäätelmäksi ilman tähän sisältyvän virheellisyyden osoittamista, syyllistytään kehäpäätelmään”, Frankena toteaa.

## Katso myös
* Humen giljotiini
* Moralistinen virhepäätelmä
* Essentialismi

## Lähteet
Luettelo etnisistä ryhmistä

Tälle sivulle on koottu **luetteloa [[etninen ryhmä|etnisistä ryhmistä]]**.

**Siirry kirjaimeen** → A B C D E 
F G H I J K L M 
N O P Q R S T U
V W X Y Z __NOTOC__

## A
* aboriginaalit
* aboriginit
* afarit
* afrikaanerit
* agulit
* ainut
* albaanit
* amharat
* apassit
* arabit
* armenialaiset
* assyrialaiset
* asturialaiset
* avaarit
* azerit

## B
* bakat
* bambarat
* baškiirit
* baskit
* bateket
* batswanat
* berberit
* beduiinit
* bjarmit
* bengalit
* bosniakit
* bulgarialaiset
* burjaatit
* burgherit
* busmannit, katso sanit
* buurit

## C
* cajun
* cherokeet

## D
* damarat 
* dinkat
* druusit

## E
* egyptiläiset
* englantilaiset
* eskimot
* espanjalaiset
* evenkit
* eveenit

## F
* fidžiläiset
* flaamit
* fulbet
* färingit

## G
* gagauzit
* georgialaiset
* giljakit
* gujaratit

## H
* hakassit
* han-kiinalaiset
* hausat
* havaijilaiset
* hererot
* himbat
* hmongit
* hollantilaiset
* khoikhoit
* hui-kiinalaiset
* hutut

## I
* igbot
* inkerikot
* inuitit
* intialaiset
* irlantilaiset
* islantilaiset
* italialaiset
* itelmit

## J
* jakuutit
* japanilaiset
* jatit
* jorubat
* jukagiirit
* jupikit
* juutalaiset

## K
* kalashit
* kaldealaiset
* kazakit
* kalmukit
* kashmiripanditit
* khoikhoit
* khoit
* kirgiisit
* komit
* kongot
* korealaiset
* korjakit
* kreikkalaiset
* kroaatit
* kurdit
* kveenit

## L
* laot
* latinot
* latvialaiset
* lhobat
* liettualaiset
* liiviläiset
* lotukot
* lyydiläiset

## M
* macuat
* maltalaiset
* mandinkat
* mantšut
* maorit
* marit
* moldovalaiset
* malaijit
* malajalit
* mingrelit
* makedonialaiset
* mayat
* minangkabaut
* mongolit
* montenegrolaiset
* mordvalaiset
* moriorit

## N
* namat
* nanait
* navahot
* nenetsit
* norjalaiset

## O
* oneidat
* oromot
* osseetit
* ovambot

## P
* palestiinalaiset
* pataanit
* portugalilaiset
* puolalaiset
* parsit
* persialaiset
* punjabit

## Q
* qiangit
* quichet

## R
* rajputit
* ranskalaiset
* romanialaiset
* romanit
* ruotsalaiset
* ruteenit
* rutulit

## S
* saamelaiset
* saksalaiset
* sanit
* setukaiset
* šerpat
* sindhit
* skotit
* slovakit
* sloveenit
* somalit
* sorbit
* sothot
* suomalaiset
* suomenruotsalaiset
* swazit
* syrjäänit, nyk. komit

## T
* tadžikit
* tahitilaiset
* tamilit
* tariagit
* tataarit
* telugut
* thait
* tigret
* tiibetiläiset
* tanskalaiset
* tswanat
* tšetšeenit
* tšekit
* tšuktšit
* tšuvantsit
* tuaregit
* tunguusit, nyk. evenkit
* turkkilaiset
* turkmeenit
* tutsit

## U
* udmurtit
* uiguurit
* ukrainalaiset
* unkarilaiset
* uzbekit

## V, W
* valkovenäläiset
* vatjalaiset
* venäläiset
* vepsäläiset
* vietnamilaiset
* virolaiset
* wolofit

## X
* xambit
* xhosat

## Y
* yanomamit
* yit
* yuguurit

## Z
* zulut

## Katso myös
* Luettelo Suomen etnisistä ryhmistä
* Luettelo kansoista
* Kiinan etniset ryhmät
* Etninen ryhmä
Ms

**Ms** tarkoittaa seuraavia:

## Luonnontieteet
* 
* 
* 
* 

## Muut
* 
* magneettisuuntima, ms, kompassin avulla määritetty suunta
* 
* massaspektrometria, MS, orgaanisten yhdisteiden tunnistusmenetelmä ja pitoisuuksien määritysmenetelmä.
* Mastère Spécialisé, MS, täydennyskoulutusohjelma
* mezzosopraano, Ms, naisen ääniala
* Microsoft
* Mississippi, postilyhenne MS, Yhdysvaltain osavaltio
* Moderata Samlingspartiet, MS, ruotsalainen puolue
* 
* moottorilaiva, m/s tai M/S, englannin ilmauksesta *motor ship*, polttomoottorin avulla kulkeva laiva.
* Morane-Saulnier M.S. 406, Suomen ilmavoimien konetunnus MS, ranskalainen hävittäjälentokone.
* Ms. tai Ms, englannin kielen naista tarkoittavista sanoista *miss* ’neiti’ ja *mistress* (Mrs.) ’rouva’, puhuttelusana
* MS-1, venäläinen kevyisiinvaunuihin luokiteltava panssarivaunu.
* multippeliskleroosi, MS, MS-tauti, pesäkekovettumatauti

## Katso myös
* Mynämäen Suunnistajat -52, MS-52, suomalainen urheiluseura.

## Lähteet
Luonnontila

**Luonnontila** on alun perin englantilaisen filosofin Thomas Hobbesin nimitys yhteiskuntasopimukseen perustuvan yhteiskuntafilosofiansa alkuasetelmalle, jossa valtiota ei (vielä) ole. Tällöin vallitsee ”kaikkien sota kaikkia vastaan”, ().

## Filosofien näkemyksiä
”Kaikkien sota kaikkia vastaan” on Hobbesin käsitys luonnontilassa vallitsevasta kaikkien kamppailusta kaikkia vastaan. Tätä voi verrata ajatukseen ”ihminen on ihmiselle susi”. Hobbesin mielestä ihminen on perusluonnoltaan pahansuopa, minkä vuoksi elämä luonnontilassa on ”yksinäinen, kurja, häijy, raaka ja lyhyt”. Hobbesin mukaan luonnontilassa vallitsevaa vahvimman oikeutta tuli hallita ja ohjata valistuneen yksinvaltiaan johtamalla väkivaltakoneistolla. Ainoa tie luonnontilasta ulos on yhteiskuntasopimus, jolla kansalaiset luovuttavat osan oikeuksistaan vallanpitäjille suojelusta vastaan.

John Locke jatkoi tästä todeten, että kansalaisilla on tiettyjä loukkaamattomia, luonnollisia oikeuksia. Jean-Jacques Rousseau puolestaan kielsi valistusajalle luonteenomaisen kehitysuskon ja väitti, että luonnontilassa ihmiset olivat vapaita ja hyviä, pahojen tapojen ja väkivallan ollen pikemminkin sivilisaation luomus. Erityisesti Rousseau syytti yhteiskunnallisia hierarkioita, omistusoikeutta ja markkinoita.

Friedrich von Hayek kirjoittaa kirjassaan *[[Kohtalokas ylimieli]]*, että ihmisten vaistot usein kaipaavat auktoriteetin sanelemaan mikrojärjestykseen eli niin kutsuttuun ”heimoyhteiskuntaan”. Hän huomauttaa kulttuuriantropologisten todisteiden kuitenkin osoittavan kaupankäynnin syntymisestä jo kauan ennen valtioiden syntyä.

## Lähteet

## Aiheesta muualla
* Ihanien ihmisten myytti.
IMAP

**IMAP** () on sähköpostien lukemiseen tarkoitettu protokolla. IMAP säilyttää viestit palvelimella ja tukee palvelimella olevia hakemistoja, eli viestit voidaan järjestellä eri hakemistoihin. IMAP:n avulla palvelimella oleviin sähköpostiviesteihin voidaan päästä käsiksi useilta eri koneilta, kunhan vain käytetty sähköpostiohjelma tukee sitä. IMAP-protokolla ei kuitenkaan tue kalenterin synkronointia eri laitteiden välillä, toisin kuin esimerkiksi Exchange-protokolla.

IMAP-protokollan loi Mark Crispin vuonna 1986 vaihtoehdoksi POP-protokollalle. IMAP:sta on myös mobiililaitteille tarkoitettu versio, Push-IMAP.

IMAP:in huonoja puolia ovat esimerkiksi se, että se aiheuttaa palvelimelle enemmän kuormitusta kuin POP, ja vaatii palvelimelta enemmän levytilaa.

## Standardit

IMAP määritellään RFC-dokumentissa:
*  – Internet message access protocol – version 4rev1

Tällä hetkellä käytössä oleva IMAP protokolla on versio 4 eli IMAP4.

IMAP toimii TCP/IP-yhteyden yli käyttäen porttia 143, ja SSL-suojattuna porttia 993.

## Lähteet
Muuli

**Muuli** tarkoittaa lajiristeymää eli hybridiä, jonka isä on aasiori ja emä hevostamma. Jos taas emä on aasi ja isä hevonen, on jälkeläinen muuliaasi. Tällaiset risteymät syntyvät tavallisesti ihmisen harkitusti tekemän astuttamisen  myötä, mutta vahinkovarsoinakin muuleja ja muuliaaseja syntyy.

## Lisääntymiskyvyttömyys

Muuli- ja muuliaasiorit ovat sukupuolisesti steriilejä, kuten useimmat lajiristeymät. Muuli- tai muuliaasitammoista osa voi lisääntyä hevosorien kanssa, mutta lisääntymistä vaikeuttaa se, että hevosella on 64 ja aasilla 62 kromosomia, minkä takia muulilla ja muuliaasilla on 63 kromosomia. Lisääntymiskyvyttömyydestä huolimatta sukupuolivietti on muulilla ja muuliaasilla tallella. Sen takia niiden oriit usein kastroidaan, jotta ne menettävät kiinnostuksensa tammoihin ja muuttuvat luonteeltaan säyseämmiksi.

## Ominaisuudet ja käyttö

Muuleja on helpompi kasvattaa ja ne ovat myös fyysisesti kookkaampia kuin harvinaisemmat muuliaasit. Muuliaasi ei myöskään ole yhtä kestävä kuin muuli, joten niitä tuotetaan vain harvoin. 

Muuli perii vanhempiensa hyvät ominaisuudet: se on vähään tyytyvä, kestävä, pehmeä- ja varma-askelinen (aasin ominaisuuksia) ja voimakas, rohkea ja kylmyyttä hyvin sietävä (hevosen ominaisuuksia). Muuleja kasvatettiin aikaisemmin kanto- ja vetojuhdaksi sen varmajalkaisuuden ja vaatimattoman ylläpidon takia. Muulilla on lyhyt paksu pää, pitkät korvat, ohuet raajat ja pienet kapeat kaviot. Väritys vaihtelee tavallisesti mustasta ruskeaan mutta voi vanhempien väreistä riippuen olla millainen tahansa.

Ensimmäiset kuvaukset muuleista tulevat antiikin ajoilta, ja varsinkin roomalaiset huomasivat niiden käyttökelpoisuuden tavarankuljetuksissa. Muuleja on myös pidetty paljon eri maiden sotavoimissa raskaammissa tehtävissä, joihin ei haluttu käyttää arvokkaammaksi katsottuja hevosia. Kaikissa Välimeren maissa muuli on arvostettu eläin, se pystyy kantamaan jopa 150 kilon kuormaa 25-30 kilometriä päivässä ja tulee toimeen ravinnolla, jota hevonen ei edes suostuisi syömään.

Muulit ovat tärkeitä myös Etelä-Amerikassa, jonne ne saapuivat espanjalaisten valloittajien mukana. Niitä käytetään samoihin työtehtäviin kuin esimerkiksi kamelia Afrikassa. Vaikeakulkuisessa maastossa ne ovat hevosta parempia kantojuhtia. Ensimmäisessä maailmansodassa muuleja käytettiin paljon vetämään kuljetusvaunuja ja kevyitä tykistöaseita. Muuleja käytettiin myös toisen maailmansodan aikana kuormajuhtina erityisesti vuoristosodankäyntiin tarkoitetuissa joukoissa. Jotkut vuoristojoukkojen tykit oli suunniteltu siten, että ne voitiin purkaa marssia varten sen painoisiin ja kokoisiin osiin, että muuli kykeni niitä kantamaan. Eräs tällainen tykkimalli oli saksalainen 7,5 cm Gebirgsgeschütz 36 -vuorikanuuna.

Kuitenkin muulien kuten hevosenkin käyttö työeläimenä on vähentynyt huomattavasti polttomoottorikäyttöisten auton ja traktorin käyttöönoton jälkeen. Vaikeapääsyisissä maastoissa, kuten vuoristoissa, muuli kuitenkin saattaa edelleen olla käytössä.

## Katso myös
* Sebroidi, aasin ja seepran (tai hevosen ja seepran) risteytys

## Lähteet

## Aiheesta muualla
Kova kuitulevy

**Kova kuitulevy** eli **kovalevy** on rakennustarvikkeena käytettävä puukuiduista puristamalla valmistettu kuitulevy. Levyn valmistukseen käytetään puuhaketta, joka hajotetaan hienoksi kuiduiksi. 

## Valmistus
Suomessa kuitulevy valmistetaan niin sanotulla *märkämenetelmällä*. *Kuivamenetelmällä* valmistettua kovaa puukuitulevyä nimitetään HDF-levyksi.

Materiaalina käytetään pääasiassa puutuoteteollisuuden jätepuusta saatavaa haketta, osin koivukuitupuuta. Hake hajotetaan hienoiksi kuiduiksi ja saatu massa jauhetaan. Kuitujen sitoutuminen toisiinsa perustuu ensisijaisesti huopautukseen ja puun omiin liima-aineisiin. Kuitujen joukkoon lisätään vettä ja mahdollisesti myös lisäaineita, kuten liimaa. Märkä massa ohjataan viiralle, jossa siitä puristetaan ylimääräinen vesi pois. Kuituraina katkaistaan puristustelojen jälkeen arkeiksi, jotka puristetaan. Puristuksen jälkeen levyt lämpökäsitellään lujuuden lisäämiseksi.

## Ominaisuudet
Kovalevyn tavanomainen tiheys on 800–1050 kg/m³. Lujuusluokkia on kolme: A, B ja C, joissa taivutuslujuus vaihtelee välillä 25–50 MPa, ja poikittaisvetolujuus 0,4–1,0 MPa. Kimmomoduuli on 3–5 GPa. 

Levykoot ja -paksuudet ovat tuotekohtaisia. Levyjä valmistetaan 1,8–6,0 mm:n paksuisena. *Kalibroidun* levyn mittatarkkuus on tavanomaista parempi. Levykoot ovat tyypillisesti noin 1,2 × 2,8 metriä.

Yleensä kovalevy on toiselta puolelta sileä ja toiselta kohokuviollinen, *viirattu*. Levyjä saa myös eri tavoin pintakäsiteltynä ja pinnoitettuina sekä rei'itettynä. 

Kovalevyt ovat varsin hyvin työstettäviä, levyihin on mahdollista porata reikiä tai sahata loveuksia. Puukuitulevyjä voidaan maalata, tapetoida ja laminoida.

## Käyttö
Kovalevyjä käytetään muun muassa rakentamisessa esimerkiksi tuulenohjaimina tai runkopalkkien sidososana, puusepänteollisuudessa, kalusteteollisuudessa ja pakkauksissa. *Öljykarkaistuja* kovia kuitulevyjä käytetään esimerkiksi aluskatteena levyn paremman kosteuskestävyyden vuoksi.

Toiselta puolelta viirattuja ruskeita yleislevyjä käytetään yleisesti myös lattiapintojen väliaikaiseen suojaamiseen rakennustyömailla.

## Lähteet
* 
* 

### Viitteet

## Aiheesta muualla

### Kovalevyjen valmistajia
* Suomen Kuitulevy Oy
Guinea (täsmennyssivu)

**Guinea** voi viitata seuraaviin asioihin:

## Maantiede
*Guinea* tulee Pohjois-Afrikan berbereiden sanasta *aguinaw* eli mykät, puhekyvyttömät. Berberit viittasivat sillä heitä etelämpänä asuviin vieraita kieliä puhuviin mustiin afrikkalaisiin. Portugalilaiset antoivat *Guinea*-nimen 1400-luvulla tutkimalleen Afrikan länsirannikolle.

*Guinea, valtio Länsi-Afrikassa (ent. Ranskan Guinea)
*Guinea-Bissau, valtio Länsi-Afrikassa (ent. Portugalin Guinea)
*Päiväntasaajan Guinea, valtio Keski-Afrikassa (ent. Espanjan Guinea)
*Guinea, maantieteellisenä ja historiallisena käsitteenä: koko Afrikan länsirannikon Senegalista Angolaan
**Ylä-Guinea, Afrikan länsirannikon osuus Senegalista Guineanlahden perukkaan Kameruniin
**Ala-Guinea, Afrikan länsirannikon osuus Guineanlahden perukasta Angolaan
*Uusi-Guinea, saari Tyynellä valtamerellä
*Papua-Uusi-Guinea, valtio, joka käsittää Uuden-Guinean itäosan

## Muut merkitykset
*guinea, Britanniassa aikoinaan käytetty, vuosina 1663–1813 lyöty englantilainen kultaraha ja rahayksikkö (21 shillinkiä eli 1,05 puntaa)
*Guinea, amerikanenglannissa käytetty erittäin halventava sana amerikanitalialaisesta
*marsu, englanniksi *guinea pig*

## Lähteet
Biafran sota

**Biafran sota** eli **Nigerian sisällissota** käytiin vuosina 1967–1970 itsenäiseksi julistautuneen Kaakkois-Nigerian eli Biafran tasavallan ja Nigerian liittovaltion joukkojen välillä. Sota päättyi liittovaltion joukkojen voittoon ja Nigerian jälleenyhdistämiseen.

## Sodan tausta

Nigerian itsenäistyttyä vuonna 1960 maa oli liitto­valtio, jonka osavaltioiden rajat kulkivat pitkälti etnisten ryhmien mukaan, joista tärkeimmät olivat lännen jorubat, pohjoisen hausat ja fulbet sekä kaakon igbot.

Hausa- ja jorubapuolueiden liittouduttua ja pohjoisnigerialaisten upseerien kaadettua lyhytikäisen, paljolti igbojen muodostaman sotilashallituksen, muslimit kohdistivat kristittyihin igboihin verilöylyjä. Igbot julistivat 30. toukokuuta 1967 Itä-Nigerian sotilaskuvernöörin, everstiluutnantti Chukwuemeka Odumegwu Ojukwun, johdolla Kaakkois-Nigerian itsenäiseksi Biafran tasavallaksi. Nigerian hallitus reagoi aluksi saarrolla ja 6. heinäkuuta lähetti armeijan kukistamaan kapinaa.

## Sodan kulku
Sodan alkuvaiheessa Biafran joukot etenivät kohti Lagosia heinä-elokuussa 1967, mutta joutuivat sen jälkeen puolustuskannalle. Biafran pääkaupunki Enugu joutui liittohallituksen haltuun jo lokakuussa 1967, mutta hallituksen joukkojen eteneminen pysähtyi igbojen puolustaessa tiukasti ydinalueitaan. Saarretussa Biafrassa puhkesi pian nälänhätä, josta kapinalliset syyttivät hallituksen joukkojen toimintaa. Lopulta Biafraa johtanut Ojukwu pakeni Norsunluurannikolle ja sitten Lontooseen, ja Biafran armeija antautui 12. tammikuuta 1970.

## Sodan seuraukset
Sodan seurauksena kuoli noin miljoona nigerialaista, pääasiassa nälkään ja tauteihin. Sodan jälkeen kansanryhmien välisiä suhteita on yritetty sovitella ja muun muassa Nigerian osavaltiojakoa on muutettu niin, ettei se samaistuisi etnisten ryhmien jakaumaan.

## Katso myös
* Beninin tasavalta (1967)

## Lähteet

## Aiheesta muualla
* Globalis.fi: Nigerian konflikti 
* South African History Online 
* BBC News: Nigeria unrest ’recalls lead-up to 1967 Biafra war’
Pilotti

**Pilotti** tarkoittaa seuraavia asioita:

* pilotti eli lentäjä, ilma-aluksen kuten lentokoneen tai helikopterin ohjaaja
* pilottijakso, televisiosarjan ensimmäinen, esittelyluonteinen jakso
* *[[Pilotti (lehti)|Pilotti]]*, 1970-luvulla ilmestynyt sarjakuvalehti
* Pilotti-signaali, vastaanottimen tahdistukseen tai tarkan taajuusreferenssin antoon tarkoitettu lähete
* pilottitakki, asuste.
Geneettinen selittäminen

**Geneettinen selittäminen** eli **historiallinen selittäminen** on jonkin ilmiön tai asian selittämistä sen historian ja synnyn selittämisellä. Kysyttäessä sydämen tarkoitusta, geneettinen selitys kertoisi sydämen syntyneen evoluution varhaisissa vaiheissa tukemaan lajien kehitystä.

Nykytiede perustuu pikemminkin teoreettiseen selittämiseen, jossa pyritään selittämään ilmiöitä joko funktionaalisella tai kausaalisella selittämisellä (teleologia ja deontologia).

Esimerkkinä formalistit arvostelivat aikansa kirjallisuudentutkimusta geneettisyydestä. Tarinoissa usein esiintyvää kolmen sääntöä seliteltiin sillä, että se juontuu jo antiikin Kreikan kirjallisista töistä. Formalistien mielestä fiksumpaa olisi selittää kyseessä olevan tehokeino, jonka tarkoitus on luoda jännitettä ja rakennetta teokseen. Syntyhistorian tuntemisella ei tällaisessa kontekstissa olisi formalistien mielestä mitään väliä.
Fay Wray

**Vina Fay Wray** (15. syyskuuta 1907 Kanada – 8. elokuuta 2004) oli yhdysvaltalainen näyttelijä. 

Fay Wray muistetaan parhaiten pääroolistaan elokuvassa *[[King Kong (vuoden 1933 elokuva)|King Kong]]*, jossa hän valloitti hirviögorillan sydämen. 

Wray oli yksi kuudesta lapsesta ja hän muutti perheineen Kanadasta Yhdysvaltoihin ollessaan kolmevuotias. He asuivat Arizonassa ja Salt Lake Cityssä, Utahissa ennen kuin muuttivat Kaliforniaan. Hän oli naimisissa kolmesti: John Monk Saundersin, Robert Riskinin ja Sanford Rothenbergin kanssa. Hänellä oli kolme lasta, Susan Saunders sekä Victoria ja Robert Riskin Jr.

## Valikoitu filmografia
* *[[Häämarssi (elokuva)|Häämarssi]]* (1928)
* *[[Thunderbolt (vuoden 1929 elokuva)|Thunderbolt]]* (1929)
* *[[King Kong (vuoden 1933 elokuva)|King Kong]]* (1933)
* *[[Vahakabinetin arvoitus]]* (1933)
* *[[Viva Villa]]* (1934)
* *[[Naisen vallassa]]* (1955)
* *[[Tammy ja suuri maailma]]* (1957)

## Lähteet

## Aiheesta muualla

*
Tšerenkovin säteily

**Tšerenkovin säteily** on sähkömagneettista säteilyä, joka syntyy, kun eristeessä etenevän sähköisesti varatun hiukkasen nopeus ylittää valon nopeuden kyseisessä eristeessä. Hiukkanen ei siis ylitä valonnopeutta (valon nopeus tyhjiössä) vaan valon nopeuden itse eristeessä tai aineessa, jossa valon nopeus on valonnopeutta hitaampi. Säteily on nimetty neuvostoliittolaisen Pavel Tšerenkovin mukaan, joka vuonna 1958 sai Nobelin fysiikanpalkinnon ilmiön selittämisestä yhdessä Ilja Frankin ja Igor Tammin kanssa.

## Synty ja ominaisuudet

Väliaineessa liikkuva hiukkanen voi ylittää valon nopeuden kyseisessä väliaineessa, sillä esimerkiksi vedessä valon nopeus on vain 0,75&nbsp;c, kun tyhjiössä se on 1&nbsp;c. Tšerenkovin mekanismissa varattu hiukkanen menettää kuitenkin ylimääräisen liike-energiansa nopeasti vuorovaikutuksessa väliaineen elektronien kanssa. Elektronien viritystila purkautuu Tšerenkovin säteilynä nähtävien fotonien muodossa. Esimerkiksi käynnissä olevan ydinreaktorin sydämessä näkyvä sininen kajo on Tšerenkovin säteilyä.

Spektriltään Tšerenkovin säteily on kontinuumisäteilyä. Suurin osa siitä keskittyy spektrin ultraviolettialueelle.

## Sovellukset

Tšerenkovin säteilyllä on sovelluksia suurenergiafysiikan ja tähtitieteen tutkimuksessa, esimerkiksi neutriinojen etsimisessä. Kun neutriino osuu vesimolekyyliin, vapautuu myoni, joka säteilee Tšerenkovin säteilyä, ja tämä on havaittavissa valonilmaisimilla. Ilmiötä hyödyntävät neutriinoteleskoopit.

Kun kosmisen säteilyn suurenerginen hiukkanen iskeytyy yläilmakehään, se tuottaa hyvin suurella nopeudella eteneviä elektroni-positronipareja. Nämä parit tuottavat Tšerenkovin säteilyä, jota maanpäälliset Tšerenkov-teleskoopit, kuten VERITAS, MAGIC ja H.E.S.S., havaitsevat.

## Katso myös

* Kosmisten säteiden visuaalinen ilmiö – valoilmiö, johon Tšerenkovin säteily mahdollisesti liittyy.

## Lähteet
Sverkerin suku

**Sverkerin suvuksi** kutsutaan sukua, jonka jäseniä oli Ruotsin kuninkaina 1100- ja 1200-luvulla. Suku on saanut nimensä sen kantaisästä Sverker vanhemmasta. Sverkerit taistelivat vallasta Eerikin suvun kanssa. Suvun valta-aluetta oli erityisesti Itä-Götanmaa ja he saivat usein apua Tanskasta.
 
Sukuun kuuluvat kuninkaat:
*Sverker vanhempi (kuninkaana 1130-luku - noin 1156)
*Kaarle Sverkerinpoika (1160 - 1167)
*Sverker Kaarlenpoika (1196 - 1208)
*Juhana Sverkerinpoika (1216 - 1222)
Eerikin suku

**Eerikin suvuksi** kutsutaan sukua, jonka jäseniä oli Ruotsin kuninkaina 1100- ja 1200-luvulla. Suku on saanut nimensä sen kantaisästä Eerik Pyhästä. Eerikit taistelivat vallasta Sverkerin suvun kanssa. Suvun valta-aluetta oli erityisesti Uplanti.
 
Sukuun kuuluvat kuninkaat:
* Eerik Pyhä (*Erik Jedvardsson den Helige*) (1156–1160)
* Knuut Eerikinpoika (1167–1195)
* Eerik Knuutinpoika (1208–1216)
* Eerik Eerikinpoika (1222–1229 ja 1234–1250)
Heinkel He 162

**Heinkel He 162** ”Volksjäger” (”kansanhävittäjä”), viralliset nimet *Salamander* ja *Spatz*, oli Luftwaffen toisen maailmansodan aikaisista suihkuhävittäjistä toinen sarjavalmistukseen päässyt konemalli. Moottorina siinä oli BMW 003 -suihkumoottori.

Saksan ilmailuministeriö (*Reichs Luftsfahrt Ministerium RLM*) asetti koneen tuotantovaatimukset 10. syyskuuta 1944, ja halusi vastaukset ei-strategisista aineista massatuotettavasta konemallista viimeistään 20. syyskuuta. Volksjägerin piti olla tuotantovalmiina vuoden 1945 uudenvuodenpäivänä.

Heinkel oli jo suunnitellut ehdot täyttävää konemallia ja sai 1&nbsp;000 koneen tilauksen, jotka piti toimittaa huhtikuussa 1945.

”Kansanhävittäjä”-nimitys aiheutui Hermann Göringin ajatuksesta, että uuden suihkuhävittäjän lentäjinä toimisivat pelkän liitokonekoulutuksen saaneet Hitler-Jugendin jäsenet. Lopulta todettin, että He 162 oli aivan liian monimutkainen lennettäväksi muille kuin kokeneille lentäjille.

Saksan antautuessa 8. toukokuuta 1945, 120 He 162:ta oli toimitettu, 200 oli valmiina ja 600 rakenteilla.

## Mallit ja muunnokset

* A-0 – Ensimmäiset 10 prototyyppiä
* A-1 – Aseistettu 2&nbsp;× 30&nbsp;mm MK 108-tykeillä, 50 ammusta kumpaankin
* A-2 – Aseistettu 2&nbsp;× 20&nbsp;mm MG 151/20-tykeillä, 120 ammusta kumpaankin
* A-3 – Ehdotettu uudistus, jossa olisi ollut keulassa kaksois-30&nbsp;mm MK 108-tykit
* A-8 – Ehdotettu uudistus, jossa olisi ollut tehokkaampi Jumo 004-D4 moottori  
* B-1 – Ehdotettu uudistus vuodelle 1946, jossa olisi ollut tehokkaampi Heinkel-Hirth 011A turbojet, venytetty runko, johon olisi mahtunut enemmän polttoainetta, pitempi siipien kärkiväli ja kaksois-30&nbsp;mm MK 108-tykki
* C – Ehdotettu uudistus, jossa olisi ollut B-sarjan runko, Heinkel-Hirth 011A moottori, uusi V:n muotoinen perä ja kaksois-MK 108-tykki Schräge Musik-asekokoonpanolla            
* D – Ehdotettu uudistus, joka olisi ollut samantapainen kuin C-sarja, mutta  laajennetuilla, eteenpäin taivutetuilla siivillä
* E – He 162A BMW 003R voimalähteellä, BMW 003A turbojetillä ja sisäänrakennetulla BMW 718 nestepolttoainerakettimoottorilla moottorin tehostusta varten varustettu versio. Ainakin yksi prototyyppi valmistettiin 
* S – kaksipaikkainen harjoitusliitokone

## Tekniset tiedot

## Lähteet

## Aiheesta muualla

*The He 162 n° 120015
Heinkel He 112

**Heinkel He 112** oli saksalainen 1930-luvulla valmistettu hävittäjälentokone. Koneen suunnittelivat Walter ja Siegfried Günter. He 112 oli yksi neljästä Luftwaffen ensimmäistä hävittäjäkilpailua varten suunnitellusta hävittäjäprototyypistä. Se oli suorituskyvyltään hyvin lähellä Messerschmittin suunnittelemaa Bf 109:ää, mutta tuotekehityksen nopeus muodostui kilpailun ratkaisevaksi tekijäksi. Messerschimitt Bf 109 oli tuotantovalmis, kun taas Heinkelin kehitys oli selvästi vielä kesken. Luftwaffe valitsi Bf 109:n saadakseen vaatimukset täyttävän suorituskyvyn omaavan hävittäjäkoneen heti tuotantoon. Lisäksi Bf 109 oli halvempi valmistaa kuin He 112.

Osa päättäjistä piti kuitenkin enemmän He 112 -koneesta, ja myös niitä päätettiin tilata pieni määrä.

*He 112 U* -nimeä käytettiin myös Heinkel He 100 -koneesta, joka oli kuitenkin täysin uudelleen suunniteltu kone.

Nopeus- ja tarjouskilvoissa oli poliittisia ulottuvuuksia (eri tehtaiden johdon suosio Hermann Göringin lähipiireissä) ja teollisuuspoliittisia linjauksia, joissa Heinkelin tuotettavaksi oli rajattu pommikoneet. Heinkelin johtaja kiisteli jatkuvasti Luftwaffen johdon kanssa. Tästä syystä He 112:ta valmistettiin lopulta vain 98 kappaletta, joista Espanjan ilmavoimille toimitettiin 15 kpl, Japanin ilmavoimille 30 kpl, Unkarin ilmavoimille 3 kpl ja Romanian ilmavoimille 24 kpl.

Saksa kieltäytyi myymästä Suomelle Messerschmitt Bf 109 -hävittäjiä, mutta tarjosi sen sijaan vuonna 1938 Suomen ilmavoimille He 112:sta. Konetta pidettiin kuitenkin liian kalliina Fokker D.XXI:n verrattuna.

Myöhemmin He 112 -hävittäjää käytettiin testialustana rakettimoottoreille, jolloin siitä tuli yksi ensimmäisistä rakettimoottorista voimansa saaneista prototyyppikoneista.

## Rintamapalveluksessa

Heinkel He 112:n V6-versio oli mukana Espanjan sisällissodassa saksalaisen vapaaehtoisjoukon Legion Condorin riveissä 1936–1939.

30 kappaletta Heinkel He 112-B2 -koneita oli hankittu Romanian ilmavoimiin elokuussa 1939. Kesällä 1941 romanialaiset Heinkel He 112:t olivat mukana operaatio Barbarossassa saksalaisten rinnalla. Koneet joutuivat heti ankaraan taistelukäyttöön ja kärsivät suuria tappioita riittämättömien suorituskyky- ja lento-ominaisuuksiensa vuoksi. Vähitellen Heinkel He 112:t vedettiin koulutuskäyttöön aina sodan päättymiseen saakka.

## Tekniset tiedot

## Lähteet

## Aiheesta muualla